Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8508. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8532. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8341. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8487. Il-EUR-Lex hu l-aċċess fuq l-internet għal-liġi Ewropea. Il-Kunsill biħsiebu jżomm il-miżuri restrittivi kontra l-persuna u l-entità msemmija hawn fuq b'dikjarazzjonijiet tar-raġunijiet emendati. Dik il-persuna u entità huma b'dan infurmati li jistgħu jippreżentaw talba lill-Kunsill biex jiksbu d-dikjarazzjoni tar-raġunijiet maħsuba, qabel il-25 ta' Lulju 2017, fl-indirizz li ġej: Qed tinġibed l-attenzjoni tal-persuni konċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness IIa għar-Regolament (UE) Nru 36/2012, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 16 tar-Regolament). Il-persuni konċernati jistgħu jibagħtu talba lill-Kunsill qabel il-1 ta' Marzu 2018, flimkien ma' dokumentazzjoni ta' sostenn li d-deċiżjoni li jiġu inklużi fil-lista msemmija hawn fuq għandha tiġi kkunsidrata mill-ġdid, fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet ta' rieżami perjodiku tal-Kunsill tal-lista ta' persuni u entitajiet deżinjati, f'konformità mal-Artikolu 34 tad-Deċiżjoni 2013/255/PESK u l-Artikolu 32(4) tar-Regolament (UE) Nru 36/2012. Il-kontrollur ta' din l-operazzjoni ta'proċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) Nru 36/2012. Qed tinġibed l-attenzjoni tal-persuni u l-entitajiet konċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness IV għar-Regolament (UE) 2016/44, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 8 tar-Regolament). Il-persuni u l-entitajiet konċernati jistgħu jibagħtu talba lill-Kunsill qabel il-15 ta' Mejju 2018, flimkien ma' dokumentazzjoni ta' sostenn, li d-deċiżjoni li jiġu inklużi fil-lista msemmija hawn fuq għandha tiġi kkunsidrata mill-ġdid. Kwalunkwe talba bħal din għandha tintbagħat fl-indirizz li ġej: Ser jittieħed kont ta' kwalunkwe osservazzjoni riċevuta għall-finijiet ta' rieżami perjodiku tal-Kunsill tal-lista ta' persuni u entitajiet deżinjati, f'konformità mal-Artikolu 17(2) tad-Deċiżjoni (PESK) 2015/1333 u l-Artikolu 21(6) tar-Regolament (UE) 2016/44. Il-kontrollur ta' din l-operazzjoni ta'proċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2016/44. Il-Kumitat Konsultattiv jaqbel mal-Kummissjoni li l-operazzjoni notifikata tikkostitwixxi konċentrazzjoni fit-tifsira tal-Artikolu 3(1)(b) tar-Regolament dwar l-Għaqdiet. Il-Kumitat Konsultattiv jaqbel mal-Kummissjoni li l-operazzjoni notifikata għandha dimensjoni tal-Unjoni, skont l-Artikolu 1(3) tar-Regolament dwar l-Għaqdiet. Il-Kumitat Konsultattiv jaqbel mad-definizzjonijiet tal-Kummissjoni tal-prodott rilevanti u s-swieq ġeografiċi kif stabbilit fl-abbozz ta' deċiżjoni. B'mod partikolari, il-Kumitat Konsultattiv jaqbel mal-konklużjonijiet tal-Kummissjoni li: Peress li t-tranżazzjoni notifikata timpedixxi b'mod sinifikanti l-kompetizzjoni effettiva skont kwalunkwe tifsira tas-suq tal-prodott, ma hemmx għalfejn jiġi stabbilit jekk rigward iċ-ċikkulata industrijali għandux ikun hemm distinzjoni bejn ċikkulata likwida u solida. Peress li huwa improbabbli li t-Tranżazzjoni Notifikata timpedixxi b'mod sinifikanti l-kompetizzjoni effettiva anki fl-iktar definizzjoni stretta tas-suq tal-prodott, id-definizzjoni tas-suq tal-prodott eżatta dwar il-compound taċ-ċikkulata jew kisi abbażi ta' xaħam ma hemmx għalfejn tiġi stabbilita. Il-Kummissjoni tqis li s-suq ġeografiku rilevanti għaċ-ċikkulata industrijali jikkorrispondi għal żoni ta' lħuq ċirkolari ta' distanza ta' 500 km madwar l-impjanti tal-Partijiet jew madwar il-konsumaturi tal-Partijiet jew huwa nazzjonali. Peress li huwa improbabbli li t-Tranżazzjoni Notifikata timpedixxi b'mod sinifikanti l-kompetizzjoni effettiva anki fl-iktar definizzjoni stretta tas-suq ġeografiku, id-definizzjoni tas-suq ġeografiku eżatt rigward il-compound taċ-ċikkulata jew il-kisi abbażi ta' xaħam ma hemmx għalfejn tiġi stabbilita. Il-Kumitat Konsultattiv jaqbel mal-Kummissjoni li l-konċentrazzjoni proposta, kif oriġinarjament propost mill-Partijiet Notifikanti, x'aktarx twassal għal impediment sinifikanti għal kompetizzjoni effettiva fis-suq għal ċikkulata industrijali mibjugħa lil konsumaturi fil-Ġermanja jew lil konsumaturi li jinsabu f'żoni kondiviżi taż-żoni ta' qbid tal-impjant tal-ADM f'Mannheim/il-Ġermanja u l-impjanti ta' Cargill fil-Ġermanja. Fir-rigward tat-trikkib orizzontali bejn l-attivitajiet tal-Partijiet fis-swieq taċ-ċikkulata industrijali mibjugħa lil konsumaturi li jinsabu f'żoni kondiviżi taż-żoni ta' qbid rilevanti tal-impjanti tal-Partijiet fil-Belġju, fi Franza u fir-Renju Unit; fir-rigward tat-trikkib orizzontali bejn l-attivitajiet tal-Partijiet fis-suq għal compound taċ-ċikkulata jew kisi abbażi ta' xaħam. Il-Kumitat Konsultattiv jaqbel mal-Kummissjoni li l-impenji huma suffiċjenti biex jitwarrab it-tħassib li tqajjem mill-konċentrazzjoni proposta fir-rigward tal-kompatibbiltà tagħha mas-suq intern jew parti sostanzjali minnu: Il-Kumitat Konsultattiv jaqbel mal-Kummissjoni li, jekk l-impenji offruti mill-partijiet ikunu segwiti, u jiġu kkunsidrati l-impenji kollha f'daqqa, il-konċentrazzjoni proposta x'aktarx li mhux se tfixkel b'mod sinifikanti l-kompetizzjoni effettiva fis-suq intern jew f'parti sostanzjali minnu. Il-Kumitat Konsultattiv jaqbel mal-opinjoni tal-Kummissjoni li l-konċentrazzjoni proposta għandha tiġi ddikjarata kompatibbli mas-suq intern u mal-Ftehim dwar iż-ŻEE skont l-Artikoli 2(2) u 8(2) tar-Regolament tal-Għaqdiet u l-Artikolu 57 tal-Ftehim dwar iż-ŻEE. Fit-23 ta' Frar 2015, il-Kummissjoni adottat deċiżjoni li tagħti bidu għal proċedimenti skont l-Artikolu 6(1)(c) tar-Regolament dwar l-Għaqdiet. F'din id-Deċiżjoni, il-Kummissjoni indikat li t-Tranżazzjoni Proposta taqa' fil-kamp ta' applikazzjoni tar-Regolament dwar l-Għaqdiet u li kienet tqajjem dubji serji dwar il-kompatibilità tagħha mas-suq intern fir-rigward tal-bejgħ ta' ċikkulata industrijali lill-konsumaturi fil-Ġermanja u r-Renju Unit. Il-Kummissjoni pprovdiet verżjoni mhux kunfidenzjali ta' ċerti sottomissjonijiet ewlenin ta' partijiet terzi miġbura matul l-ewwel fażi tal-investigazzjoni ta' Cargill f'diversi dati bejn it-23 ta' Frar u t-2 ta' Marzu 2015. Cargill issottomettiet kummenti bil-miktub dwar it-tħassib li tqajjem mill-Kummissjoni skont l-Artikolu 6(1)(c) tar-Regolament dwar l-Għaqdiet fl-4 ta' Marzu, is-6 ta' Marzu u l-10 ta' April 2015. Fil-25 ta' Marzu 2015, il-Kummissjoni, bil-ftehim ta' Cargill, estendiet il-limitu ta' żmien sabiex terġa' tiġi eżaminata t-Tranżazzjoni Proposta b'għaxart ijiem tax-xogħol skont l-Artikolu 10(3) tar-Regolament dwar l-Għaqdiet. Il-limitu ta' żmien ġie estiż b'għaxart ijiem tax-xogħol fit-28 ta' April 2015 permezz ta' deċiżjoni oħra skont l-Artikolu 10(3). Fuq talba motivata, fit-22 ta' April 2015, jiena aċċettajt lil Barry Callebaut AG (iktar 'il quddiem "Barry Callebaut"), kompetitur tal-partijiet involuti, sabiex jinstema' bħala parti terza interessata skont l-Artikolu 5 tad-Deċiżjoni 2011/695/UE. Barry Callebaut irċieva informazzjoni dwar in-natura u s-suġġett tal-proċedura u ngħata l-opportunità li jesprimi l-fehmiet tiegħu. Fl-4 ta' Mejju 2015, Cargill ressqet impenji lill-Kummissjoni. Wara eżami tas-suq ta' dawn l-impenji, Cargill, fit-22 ta' Mejju 2015, ressqet verżjoni emendata ta' impenji proposti (l-"Impenji Finali"). Il-Kummissjoni tqis li l-Impenji Finali jneħħu t-tħassib dwar il-kompetizzjoni identifikat. Għaldaqstant, l-abbozz ta' deċiżjoni jiddikjara t-Tranżazzjoni Proposta kompatibbli mas-suq intern u mal-Ftehim ŻEE, soġġett għal konformità mal-Impenji Finali stabbiliti bħala kundizzjonijiet u obbligi mehmużin mal-abbozz ta' deċiżjoni. Skont l-Artikolu 16 tad-Deċiżjoni 2011/695/UE, eżaminajt jekk l-abbozz ta' deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jippreżentaw l-opinjonijiet tagħhom. Nikkonkludi li dan hu minnu. B'mod ġenerali, inqis li l-eżerċizzju effettiv tad-drittijiet proċedurali ġie rrispettat matul il-proċedimenti preżenti. Brussell, is-6 ta' Lulju 2015. Fid-19 ta' Jannar 2015, il-Kummissjoni rċeviet notifika ta' konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 ("ir-Regolament (KE) Nru 139/2004"), li permezz tagħha l-impriża Cargill, Incorporated ("Cargill", l-Istati Uniti) beħsiebha takkwista l-kontroll tan-negozju taċ-ċikkulata industrijali tal-impriża Archer Daniels Midland Company ("l-ADM Chocolate Business", l-Istati Uniti) permezz ta' xiri ta' ishma u ta' assi ("it-Tranżazzjoni"). Cargill u ADM Chocolate Business se jissejjħu bħala "l-Partijiet". Cargill hija kumpanija bbażata fl-Istati Uniti attiva fil-produzzjoni internazzjonali u l-bejgħ tal-ikel, u ta' prodotti u servizzi agrikoli u tal-ġestjoni tar-riskju. In-negozji ta' Cargill jinkludu l-produzzjoni u l-bejgħ ta' ċikkulata industrijali u kisi abbażi ta' xaħam u mili (inkluż compound taċ-ċikkulata) kif ukoll il-produzzjoni u l-bejgħ ta' prodotti nofshom ipproċessati tal-kawkaw li jkunu użati fil-produzzjoni ta' ċikkulata industrijali. Fit-28 ta' Awwissu 2014, il-Partijiet iffirmaw il-Ftehim Qafas ta' Xiri skont liema Cargill takkwista l-assi u l-interessi azzjonarji li jikkostitwixxu l-ADM Chocolate Business. Cargill għalhekk se takkwista l-kontroll esklussiv tan-negozju taċ-ċikkulata industrijali tal-ADM permezz tat-Tranżazzjoni. It-Tranżazzjoni twassal għal: trikkib orizzontali fil-produzzjoni u l-bejgħ ta' ċikkulata industrijali, rabtiet vertikali bejn il-produzzjoni u l-bejgħ ta' prodotti nofshom ipproċessati ta' koka (upstream) u l-produzzjoni u l-bejgħ ta' ċikkulata industrijali (downstream), u trikkib orizzontali fil-produzzjoni u l-bejgħ ta' compound ta' ċikkulata, Iż-żerriegħa tal-kawkaw maħsuda l-ewwel tiġi imnixxfa u ffermentata. Huma mbagħad jiġu pproċessati u mitħuna sabiex jipproduċu likur tal-kawkaw. Il-likur tal-kawkaw jista' jkompli jiġi ppressat biex jiġi sseparat il-butir tal-kawkaw (~45 %) u l-kejk tal-kawkaw (~55 %), li jiġi pulverizzat biex jiġi prodott it-trab tal-kawkaw. Il-likur tal-kawkaw u l-butir tal-kawkaw kif ukoll iz-zokkor u t-trab tal-ħalib huma l-materja prima għall-produzzjoni ta' ċikkulata industrijali użati fil-produzzjoni ta' prodotti taċ-ċikkulata tal-konsumatur aħħari bħal ħelu taċ-ċikkulata, gallettini, prodotti tal-ħelu, ġelati u ċereali. Iċ-ċikkulata industrijali tingħata lill-konsumatur jew f'forma likwida (permezz tal-użu ta' trakkijiet tal-kunsinna imsaħħnin) jew f'forma solida. Il-kisi abbażi ta' xaħam u l-mili huma taħlita ta' xaħmijiet veġetali, zokkor u ingredjent aromatizzant. Il-compund taċ-ċikkulata huwa kisi abbażi ta' xaħam b'togħma ta' kawkaw u mili li xi kultant jintuża minflok iċ-ċikkulata fil-produzzjoni tal-prodotti finali għall-konsumatur minħabba l-proprjetajiet speċifiċi tal-prodott tiegħu jew il-prezz iktar baxx. Il-Kummissjoni sabet evidenza biex tikkunsidra li ċ-ċikkulata industrijali likwida u solida jistgħu jaqgħu taħt swieq ta' prodotti separati. Il-konsumaturi ta' ċikkulata industrijali, b'mod partikolari dawk li jixtru iktar minn ftit mijiet ta' tunnellati fis-sena, ġeneralment ma jistgħux jaqilbu bejn ix-xiri ta' ċikkulata industrijali likwida u solida. Iċ-ċikkulata industrijali likwida hija irħas u t-trattament tagħha fl-impjant tal-ipproċessar ikun aktar faċli u jieħu anqas ħin. Barra minn hekk, it-tibdil bejn il-produzzjoni ta' ċikkulata industrijali likwida u solida jeħtieġ investiment f'tagħmir addizzjonali u mhux il-fornituri kollha huma kapaċi jfornu kemm ċikkulata industrijali solida kif ukoll likwida. Madankollu, id-definizzjoni tas-suq tal-prodott tista' ma tiġix stabbilita f'dan ir-rigward minħabba li l-valutazzjoni kompetittiva ma tinbidilx tkun xi tkun id-definizzjoni preċiża tas-suq tal-prodott. Il-Kummissjoni kkunsidrat ukoll distinzjoni potenzjali bejn ċikkulata bajda, skura u tal-ħalib, u bejn ċikkulata industrijali standard u dik mhux standard (li tinkludi ċikkulata ċċertifikata, organika u/jew traċċabbli). Id-definizzjoni tas-suq tal-prodott tista' ma tiġix stabbilita f'dan ir-rigward peress li ma taffettwax l-eżitu tal-valutazzjoni kompetittiva. Filwaqt li titqies il-każistika preċedenti tagħha, il-Kummissjoni tqis li prodotti nofshom ipproċessati tal-kawkaw għandhom jiġu ssegmentati fis-swieq tal-prodotti separati għal-likur tal-kawkaw, il-butir tal-kawkaw u t-trab u l-kejkijiet tal-kawkaw. Barra minn hekk, ma hemmx għalfejn jiġi stabbilit jekk il-prodotti tal-kawkaw nofshom pproċessati standard u mhux standard jikkostitwixxux swieq separati tal-prodott peress li l-valutazzjoni kompetittiva ma tinbidilx tkun xi tkun id-definizzjoni preċiża tas-suq tal-prodott. Il-Kummissjoni tqis li l-compound taċ-ċikkulata jaqa' f'suq tal-prodott separat miċ-ċikkulata industrijali minħabba differenzi fil-prezz, it-togħma u l-konsistenza u regolamenti fuq il-prodotti. Id-domanda addizzjonali jekk il-compound taċ-ċikkulata jikkostitwixxix suq separat minn mili abbażi ta' xaħam ieħor ma hemmx għalfejn tiġi stabbilita minħabba li l-valutazzjoni kompetittiva ma tinbidilx tkun xi tkun id-definizzjoni preċiża tas-suq tal-prodott. Il-Kummissjoni tqis li s-suq ġeografiku rilevanti għaċ-ċikkulata industrijali mhuwiex mifrux madwar iż-ŻEE, iżda jikkorrispondi għal żoni ta' lħuq ċirkolari ta' distanza ta' 500 km madwar l-impjanti tal-Partijiet jew madwar il-konsumaturi tal-Partijiet. Il-Kummissjoni sabet ukoll evidenza f'dan il-każ favur is-swieq nazzjonali. Kuntrarjament għas-sottomissjonijiet tal-Partijiet, l-investigazzjoni tas-suq żvelat bosta elementi li jindikaw li l-karatteristiċi fiżiċi u ta' domanda taċ-ċikkulata industrijali jillimitaw id-distanza li l-prodott jgħaddi minnha meta jiġi kkonsenjat fil-prattika. Il-Kummissjoni ġabret dejta fil-livell tat-tranżazzjonijiet għas-snin 2013 u 2014 mingħand il-Partijiet u l-kompetituri ewlenin tagħhom taċ-ċikkulata industrijali. Ix-xejriet ta' konsenja evidenti minn din id-dejta juru li 80 % taċ-ċikkulata industrijali kollha tinbiegħ f'distanza ta' madwar 500 km. Barra minn hekk, iċ-ċikkulata likwida tiġi ttrasportata fuq distanzi relattivament iqsar meta mqabbla maċ-ċikkulata solida. Il-maġġoranza tal-konsumaturi spjegaw li huma jiddependu fuq konsenja fil-ħin, b'mod partikolari minħabba kapaċitajiet ta' ħżin limitati, u li għalhekk huma jfornu ċikkulata likwida f'distanzi relattivament qosra. L-investigazzjoni tal-Kummissjoni wriet ukoll li l-fruntieri nazzjonali jkollhom rwol ukoll fix-xejriet tal-akkwisti u l-konsenji ta' ċikkulata industrijali. Pereżempju, ir-rikostruzzjoni tal-Kummissjoni wriet li 70 % taċ-ċikkulata likwida użata fil-Ġermanja jiġi prodott fil-Ġermanja. Dawn iċ-ċifri huma saħansitra ogħla fi Franza (76 %), ir-Renju Unit (90 %), in-Netherlands (86 %) u l-Belġju (98 %) u juru li x-xiri transfruntier mill-konsumaturi huwa ġeneralment limitat. Madankollu, id-definizzjoni tas-suq ġeografiku tista' ma tiġix stabbilita minħabba li l-valutazzjoni kompetittiva ma tinbidilx tkun xi tkun id-definizzjoni preċiża tas-suq tal-prodott. Hemm elementi biex jiġi kkunsidrat li s-suq ġeografiku għal prodotti nofshom ipproċessati tal-kawkaw jista' jkun jew mifrux maż-ŻEE inkella jkun globali fl-ambitu tiegħu. Madankollu, id-definizzjoni tas-suq ġeografiku tista' ma tiġix stabbilita minħabba li l-valutazzjoni kompetittiva ma tinbidilx tkun xi tkun id-definizzjoni preċiża tas-suq tal-prodott. Is-suq ġeografiku għal kisi abbażi ta' xaħam u mili, inkluż il-compound taċ-ċikkulata, ma hemmx għalfejn jiġi stabbilit peress li l-valutazzjoni kompetittiva ma tinbidilx irrispettivament minn jekk ikunx definit bħala nazzjonali jew żoni ta' lħuq madwar l-impjanti tal-Partijiet. L-entità fuża jkollha sehem mis-suq aktar minn [50–60] % fuq il-livell nazzjonali Ġermaniż u mill-inqas aktar minn [50–60] % (u anki aktar minn [50–60] % jew [60–70] % f'ħafna każijiet) għad-diversi żoni ta' lħuq definiti permezz tal-impjanti jew il-konsumaturi li jistgħu jiġu kkunsidrati fir-reġjuni ta' bejgħ madwar l-impjanti tal-Partijiet fil-Ġermanja. Barra minn hekk, is-swieq ta' ċikkulata industrijali madwar l-impjanti tal-Partijiet fil-Ġermanja huma kkonċentrati u t-Tranżazzjoni twassal għal żieda mdaqqsa f'livelli ta' konċentrazzjoni kif imkejla mill-indiċi HHI. Il-maġġoranza ċara ta' konsumaturi b'faċilitajiet ta' produzzjoni fil-Ġermanja li wieġbu għall-istħarriġ tas-suq tal-Kummissjoni wrew tħassib dwar l-impatt tat-Tranżazzjoni, b'mod partikolari rigward iż-żidiet fil-prezzijiet. Uħud mill-kompetituri ikkonfermaw li t-Tranżazzjoni twassal għal żidiet fil-prezzijiet u l-marġini minħabba t-tnaqqis mistenni fil-kompetizzjoni. Rigward il-qrubija tal-kompetizzjoni bejn il-Partijiet, il-prossimità ġeografika tal-impjanti tal-Partijiet fil-Ġermanja, l-integrazzjoni upstream tagħhom fil-forniment taż-żerriegħa tal-kawkaw, l-attivitajiet tagħhom fl-ipproċessar ta' ingredjenti nofshom ipproċessati tal-kawkaw, il-kapaċità tagħhom li jaqdu s-segment b'volum sinifikanti tas-suq kif ukoll id-daqs tagħhom u l-iskala globali jwasslu għal pożizzjonament simili ta' Cargill u ADM fil-kummerċjalizzazzjoni ta' ċikkulata industrijali. Il-konsumaturi tal-Partijiet fir-reġjuni ta' bejgħ madwar l-impjanti tal-Partijiet fil-Ġermanja jistgħu jkollhom xi diffikultajiet biex ibiddlu għal fornituri oħra u għalhekk jistgħu jkunu vulnerabbli għal żidiet fil-prezzijiet minħabba li i) il-konsumaturi jiddependu fuq multi-sourcing biex jinkisbu sigurtà tal-provvista u prezzijiet kompetittivi, ii) hemm ftit fornituri alternattivi disponibbli, u iii) ħafna minn dawk il-fornituri alternattivi ikollhom nuqqasijiet rilevanti meta mqabbla mat-tliet fornituri kbar Barry Callebaut u l-Partijiet minħabba d-daqs żgħir tal-impjanti ta' produzzjoni tagħhom, il-portafoll tal-prodotti limitat tagħhom, ir-relazzjoni kompetittiva tagħhom ma' konsumaturi potenzjali fis-swieq downstream, il-lok fejn jinsabu l-impjanti tal-produzzjoni tagħhom u/jew il-kwalità tal-prodotti ta' ċikkulata industrijali tagħhom. Barra minn hekk, il-kompetituri tal-Partijiet fir-reġjuni ta' bejgħ madwar l-impjanti tal-Partijiet fil-Ġermanja jiffaċċjaw limitazzjonijiet tal-kapaċità u għalhekk bħalissa ma għandhomx il-kapaċità biex iżidu l-provvista biżżejjed biex jegħlbu żieda fil-prezzijiet potenzjali bejn il-Partijiet wara t-Tranżazzjoni. Filwaqt li l-kompetitriċi prinċipali tal-Partijiet, Barry Callebaut, bħalissa għandha pjanijiet biex tkabbar il-kapaċità tagħha fl-Ewropa tal-Punent, il-Kummissjoni tqis li din iż-żieda fil-kapaċità ma tipprovdihiex b'inċentivi addizzjonali biex tegħleb żieda fil-prezz ta' ċikkulata likwida wara t-Tranżazzjoni minħabba li l-objettivi strateġiċi ewlenin ta' Barry Callebaut huma għall-iżvilupp tan-negozju fi swieq emerġenti, fis-settur ta' sottokuntrattar għal konsumaturi kbar ħafna bħal Unilever jew Mondelez u fi prodotti gastronomiċi/ta' speċjalità. Minħabba l-ostakoli għad-dħul abbażi tal-kuntatti tal-Kummissjoni ma' dawk li potenzjalment jidħlu fis-suq kif indikat mill-Partijiet (inklużi produtturi taċ-ċikkulata integrata vertikalment bħal MONDELEZ u Nestlé), il-Kummissjoni tqis li huwa improbabbli li jkun hemm dħul futur fis-suq f'ċikkulata industrijali fir-reġjuni ta' bejgħ madwar l-impjanti tal-Partijiet fil-Ġermanja. Barra minn hekk, ma hemm l-ebda evidenza konklużiva ta' biżżejjed setgħa kompensatorja tax-xerrej, b'mod partikolari mhux minn konsumaturi żgħar jew ta' daqs medju ta' ċikkulata industrijali sabiex jimponu restrizzjoni kompetittiva sinifikanti fuq il-Partijiet. L-istruttura tas-suq fil-Belġju, Franza, in-Netherlands u r-Renju Unit tvarja b'mod konsiderevoli mill-istruttura tas-suq fil-Ġermanja u fiż-żoni rilevanti li jikkoinċidu bejn l-impjanti tal-Partijiet fil-Ġermanja. Fir-Renju Unit, is-sehem tas-suq kombinat tal-Partijiet huwa inqas (b'madwar 25 %) u Barry Callebaut huwa l-mexxej tas-suq b'66 %. B'mod ġenerali dawk li wieġbu għall-investigazzjoni tas-suq tar-Renju Unit ma identifikaw l-ebda impatt kompetittiv li jirriżulta mit-Tranżazzjoni, minħabba l-ishma kombinati moderati u l-preżenza ta' kompetitur b'saħħtu. L-istess jgħodd għall-Belġju u n-Netherlands fejn tapplika struttura tas-suq simili. Fi Franza, it-Tranżazzjoni ma tqajjimx tħassib dwar il-kompetizzjoni fir-rigward tal-preżenza żgħira ta' ADM u l-pożizzjoni b'saħħitha ta' fornitur alternattiv Cémoi. It-tranżazzjoni twassal għal rabtiet vertikali bejn l-attivitajiet ta' Cargill fil-produzzjoni u l-forniment ta' prodotti tal-kawkaw u nofshom lesti u l-attivitajiet downstream tal-Partijiet f'ċikkulata industrijali. Peress li l-pożizzjoni ta' Cargill hija moderata fuq swieq tal-kawkaw upstream u hemm għadd ta' fornituri alternattivi, il-Kummissjoni tqis li t-Tranżazzjoni ma twassalx għal tħassib dwar esklużjoni ta' dħul fir-rigward tal-prodotti nofshom pproċessati tal-kawkaw. Barra minn hekk, bħala parti mit-Tranżazzjoni, Cargill u l-ADM Cocoa Business daħlu f'arranġament ta' fornitura tranżizzjonali skont liema Cargill tixtri prodotti tal-kawkaw mill-ADM Cocoa Business biex tforni ċikkulata industrijali lill-fabbriki akkwistati f'din it-tranżazzjoni. Madankollu, mhux se jkun hemm tibdil fil-kapaċità disponibbli fis-suq kummerċjali. Barra minn hekk, Cargill għandha kapaċità żejda fi prodotti tal-kawkaw. Il-Kummissjoni għalhekk tqis li dan il-ftehim ta' forniment tranżizzjonali ma joħloqx inċentivi għall-partijiet fil-fużjoni biex titnaqqas il-kompetizzjoni fis-swieq tal-kawkaw upstream u li l-inċentivi għal Cargill għat-tiġdid tal-ftehim huma baxxi wisq biex jitqajjem kwalunkwe tħassib dwar il-kompetizzjoni. L-ishma tas-suq kombinati tal-Partijiet f'kisi abbażi ta' xaħam u mili u f'compound taċ-ċikkulata huma modesti u jwasslu biss għal żewġ swieq affettwati b'ishma tas-suq ta' madwar 30 % (b'żidiet limitati f'ishma tas-suq ta' inqas minn 5 % u inqas minn 10 % rispettivament). Ir-riżultati tal-investigazzjoni tas-suq ma pprovdietx evidenza li kien hemm xi tħassib dwar il-kompetizzjoni marbuta ma' kisi abbażi ta' xaħam u mili jew għal compound taċ-ċikkulata b'mod speċifiku. Il-Kummissjoni tqis li t-Tranżazzjoni twassal għal impediment sinifikanti għal kompetizzjoni effettiva fis-suq għal ċikkulata industrijali mibjugħa lil konsumaturi fil-Ġermanja jew lil konsumaturi li jinsabu f'żoni kondiviżi taż-żoni ta' lħuq tal-impjant tal-ADM f'Mannheim/il-Ġermanja u l-impjanti ta' Cargill fil-Ġermanja. It-Tranżazzjoni ma twassalx għal impediment sinifikanti għall-kompetizzjoni effettiva fis-swieq għal (i) ċikkulata industrijali mibjugħa lil konsumaturi li jinsabu fiż-żoni kondiviżi taż-żoni ta' lħuq tal-impjanit tal-ADM u Cargill fil-Belġju, Franza u r-Renju Unit, (ii) prodotti nofshom ipproċessati tal-kawkaw u (iii) compound taċ-ċikkulata. Il-Partijiet issottomettew modifiki għat-Tranżazzjoni fl-4 ta' Mejju 2015, ("l-Impenji tal-4 ta' Mejju 2015") biex jindirizzaw it-tħassib marbut mal-kompetizzjoni identifikat mill-Kummissjoni. Skont l-Impenji tal-4 ta' Mejju 2015, Cargill qed tipproponi li ċċedi l-impjant taċ-ċikkulata industrijali tal-ADM f'Mannheim/il-Ġermanja lil xerrej adattat. L-impjant ta' Mannheim huwa l-akbar mill-impjanti taċ-ċikkulata industrijali Ewropej tal-ADM. Huwa l-uniku impjant taċ-ċikkulata industrijali tal-ADM fil-Ġermanja. L-Impenji tal-4 ta' Mejju 2015 jinkludu ftehim ta' forniment li għandu jiġi konkluż fuq għażla tax-xerrej ma' Olam jew ADM, liema minnhom ikun is-sid tal-ADM Cocoa Business, jew ma' Cargill. L-Impenji tal-4 ta' Mejju 2015 ma jinkludu l-ebda drittijiet tal-Proprjetà Intellettwali, il-kuntratti marbutin mal-produzzjoni ta' ċikkulata ta' speċjalità jew il-kuntratti ma' konsumaturi sakemm il-volumi ma jkunux kompletament maħduma fl-impjant ta' Mannheim. Barra minn hekk, l-Impenji tal-4 ta' Mejju 2015 ma jinkludu l-ebda kriterji speċifiċi li jirrikjedu li x-xerrej ikollu għarfien speċifiku fil-katina ta' valur tal-kawkaw u taċ-ċikkulata. L-Impenji tal-4 ta' Mejju 2015 jeliminaw it-trikkib kważi kollu tal-bejgħ fil-Ġermanja u ż-żona fejn ġie identifikat tħassib dwar il-kompetizzjoni u b'hekk jiġi indirizzat it-tħassib li jirriżulta mit-trikkib orizzontali bejn l-attivitajiet tal-Partijiet f'dawk iż-żoni. Għaldaqstant, il-maġġoranza ta' dawk li wieġbu l-eżamijiet tas-suq ikkunsidraw li l-Impenji tal-4 ta' Mejju 2015 jneħħu kull tħassib dwar il-kompetizzjoni li tqajjem mit-Tranżazzjoni. Madankollu, abbażi tar-riżultati tal-eżamijiet tas-suq u l-valutazzjoni tiegħu, il-Kummissjoni qieset li l-Impenji tal-4 ta' Mejju 2015 qajmu tħassib fl-aspetti ewlenin li ġejjin: In-negozju taċ-ċikkulata ta' speċjalità kien eskluż miċ-ċessjoni; Il-kriterji tax-xerrej ma kinux jirrikjedu li x-xerrej ikollu għarfien speċifiku fil-katina ta' valur tal-kawkaw u taċ-ċikkulata. Il-ftehim ta' forniment ma kienx jippermetti biżżejjed flessibilità għax-xerrej f'termini ta' volumi mixtrija u bidliet fil-volumi ta' sena b'sena, Il-Partijiet ippreżentaw impenji modifikati fit-22 ta' Mejju 2015 li jindirizzaw dawn il-kwistjonijiet b'mod adegwat. Fid-deċiżjoni tagħha, il-Kummissjoni għaldaqstant tikkonkludi li, abbażi tal-Impenji tat-22 ta' Mejju 2015, il-konċentrazzjoni notifikata ma twassalx għal impediment sinifikanti għal kompetizzjoni effettiva fis-suq għal ċikkulata industrijali mibjugħa lil konsumaturi fil-Ġermanja jew lil konsumaturi li jinsabu f'żoni kondiviżi taż-żoni ta' lħuq tal-impjant tal-ADM f'Mannheim/il-Ġermanja u l-impjanti ta' Cargill fil-Ġermanja. Għal dawn ir-raġunijiet li ssemmew hawn fuq, id-deċiżjoni tikkonkludi li l-konċentrazzjoni proposta mhijiex se tostakola b'mod sinifikanti l-kompetizzjoni effettiva fis-Suq Intern jew f'parti sostanzjali tiegħu, soġġett għal konformità mal-Impenji ta' Cargill tat-22 ta' Mejju 2015. Konsegwentement, il-konċentrazzjoni għandha tiġi ddikjarata kompatibbli mas-Suq Intern u l-funzjonament tal-Ftehim ŻEE, skont l-Artikolu 2(2) u l-Artikolu 8(2) tar-Regolament dwar l-Għaqdiet u l-Artikolu 57 tal-Ftehim ŻEE. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8468 — Norgesgruppen/Axfood/Eurocash, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8543 — Ardian/APG/PGGM/LBC Tank Terminals, f'dan l-indirizz:
Extracted from C_232_2017.html